**2021-2022 ուսումնական տարում Տավուշի մարզի 2-րդ դասարանում սովորողների ուսումնառության արդյունքների ոչ միավորային գնահատման՝ բնութագրերի ձևանմուշների վերաբերյալ**

**Նախաբան**

Հանրակրթության պետական նոր չափորոշչով սահմանվել է, որ 1–4-րդ դասարաններում և 5-րդ դասարանի 1-ին կիսամյակում իրականացվելու է ոչ միավորային գնահատում, իսկ սովորողների ուսումնառության արդյունքների գնահատման նոր կարգի համաձայն՝ յուրաքանչյուր սովորողի համար որպես կիսամյակի ամփոփում կազմվելու է ուսումնական առաջադիմության բնութագիր բոլոր առարկաներից:

Տավուշի մարզի փորձարկող 2-րդ դասարանի ուսպլանով նախատեսված բոլոր առարկաների վերջնարդյունքների հիման վրա կազմվել են բնութագրերի հնգաստիճան սանդղակներ` որպես օգնություն ուսուցչին:

Յուրաքանչյուր աղյուսակի առաջին սյունակում տրված են տվյալ առարկայի ուսումնական ծրագրով սահմանված թեմաները (ԵՇԱ, Շախմատ, Մաթեմատիկա և այլն) կամ առարկայական չափորոշչով նախատեսված հիմնական հասկացություններն ու ենթահասկացությունները (օր.՝ Մայրենի), իսկ աղյուսակի առաջին տողում ներկայացված են Ա, Բ, Գ, Դ, Ե սյունակները՝ ցույց տալով առարկայական չափորոշչով սահմանված վերջնարդյունքների կատարման աստիճանը 1-ին կիսամյակի համար՝ նվազման կարգով:

Ամեն առարկայի ուսուցիչ կարող է կազմել յուրաքանչյուր սովորողի բնութագիրը՝ հաշվի առնելով հետևյալ սկզբունքները.

* + Պետք է շարժվել վերևից ներքև և հորիզոնական՝ գնալով ձախից աջ (Ա-Ե):
	+ Կարելի է ընտրել որևէ սյունակի նկարագրությունը ամբողջությամբ կամ համադրել հատվածներ տարբեր ձևակերպումներից, քանի որ նույն վերջնարդյունքի կատարման մակարդակների բաժանումը պայմանական է:
	+ Պետք է խուսափել մակարդակների բաժանել երեխաներին, քանի որ քիչ հավանական է, որ որևէ սովորող բոլոր վերջնարդյունքների մասով կապահովի նույն մակարդակը:
	+ Չի կարելի սյունակները համեմատել կամ նույնացնել միավորների (5-միավորային համակարգի կամ 10-միավորային համակարգի աստիճանների հետ):
	+ Բոլոր բնութագրերը կազմվել են դրական շեշտադրմամբ. պետք է բացառել «Չի կարողանում», «Չգիտի», «Դժվարանում է» արտահայտությունները:
	+ Ուսուցիչը կարող է ըստ անհրաժեշտության խմբագրել կամ լրամշակել ձևակերպումները՝ առավել հարմարեցնելով դրանք տվյալ սովորողի ցուցաբերած արդյունքին:
	+ Բնութագիրը պետք է կցել սովորողի անձնական գործին:

**Ցուցումներ բնութագրերի կազմման վերաբերյալ**

Ներկայացված աղյուսակների Ա սյունակում ներկայացված են առարկայի առաջին կիսամյակին ուսուցնավող թեմաների վերջնարդյունքները՝ ձևակերպված բնութագրի ձևով: Սյունակը ներկայացնում է վերջնարդյունքների ապահովման առավելագույն աստիճանը: Հաջորդ սյունակները ներկայացնում են յուրաքանչյուր վերջնարդյունքի ապահովման տարբեր աստիճանները նվազման կարգով: Վերջին՝ Ե սյունակում ներկայացված է վերջնարդյունքի ապահովման նվազագույն աստիճանը:

Ուսուցիչը կարող է յուրաքանչյուր սյունակի բնութագրերին ծանոթանալով՝ ընտրել յուրաքանչյուր երեխայի համար այն ձևակերպումները, որոնք առավելապես համապատասխանում են նրա ուսումնառության արդյունքներին կիսամյակի ավարտին: Այս աշխատանքը կատարելիս ուսուցիչը պետք է հիմնվի ողջ կիսամյակի ընթացքում կիրառած ձևավորող գնահատման արդյունքների (ստուգաթերթերի, համառող գրառումների, ռուբրիկների, դիտարկումների, հայտորոշիչ առաջադրանքների և այլ գործիքների պարբերական կիրառման վերլուծությունների վրա):

Բնութագրերը կարող են կազմվել տարբեր սյունակների բնութագրումներից ընտրված նկարագրություններից՝ ամբողջացնելով սովորողի ամփոփ բնութագիրը տվյալ առարկայից: Նույն տողից միայն մեկ բնութագրիչ կարող է ներառվել կոնկրետ սովորողի բնութագրի մեջ, քանի որ յուրաքանչյուր տողում նկարագրված են նույն վերջնարդյունքի ապահովման տարբեր աստիճանները: Չի բացառվում, որ սյունակներից մեկի բնութագրումները լիովին համընկնեն կոնկրետ սովորողի առաջադիմության արդյունքներին, սակայն առավել հաճախ դա կլինի տարբեր սյունակներից առանձնացված բնութագրիչներից կազմված խճանկար:

**«Ֆիզիկական կուլտուրա» առարկայի կիսամյակային ամփոփոիչ բնութագրի ձևանմուշ**

*Կազմեց Նարինե Խաչատրյանը*

|  |  |  |  |  |  |
| --- | --- | --- | --- | --- | --- |
| **Թեմաներ** | **Ա** | **Բ** | **Գ** | **Դ** | **Ե** |
| Առավոտյան մարմնամար­զու­թյան և ֆիզիկականՎարժություն­ների նշանա­կու­թյունը առողջու­թյան համար: | Արժևորում է և ինքնուրույն կազմում ֆիզիկականվարժություն­ների համա­լիրներ, գի­տակ­ցելով առողջու­թյան պահպան­ման կարևորու­թյունը։ | Գիտի, որ կարևոր է առավոտյան մարմնամարզական և ֆիզիկական վարժություններով առողջության պահպանումը։ | Գիտի ֆիզիկական վարժություն­ների դերն ու նշանակությունը առողջությանամրապնդման գործում: | Պատկերացում ունի առավոտյան մարմնամարզության և ֆիզիկական վարժություն­ների առողջա­րարական նշանակության մասին: | Ճանաչում է մարմնամար­զական և ֆիզիկական վարժությունների նկաները և օգնությամբ կրկնում նրանց կատարումը։ |
| Հիգիենիկ կանոնները ֆիզիկականՎարժություն­ներ կատարելիս: | Արժևորում և պահպանում է ֆիզիկական վարժությունների կատարման ժամանակ հիգիենիկ կանոնները։Տիրապետում է կոփման միջոցներին և կանոններին։ | Գիտակցում է կոփման կանոնների ևանձնական հիգիենայի պահպանմանկարևորությունը՝ ֆիզիկականվարժություններ կատարելիս: | Գիտի օրվառեժիմի, անձնականհիգիենայի կանոնների կարևորությունը՝ ֆիզիկականվարժություններ կատարելիս: | Պատկերացում ունի օրվա ռեժիմի,անձնական հիգիենայի կանոններիմասին և կատարում է ֆիզիկականվարժություններ:  | Պատկերացում ունի հիգիենայի կանոնների պահպանման մասին, օգնությամբ ճանաչում է սպորտային համազգեստն ու կոշիկները: |
| Օլիմպիական խաղերի ծագման համառոտ պատմու­թյունը: | Գիտի օլիմպիական խաղերի ծագման պատմությունը: Ունի լրացուցիչ տեղեկություն­ներ օլիմպիա­կան խաղերի և անվանի մարզիկների վերաբերյալ: | Գիտի օլիմպիա­կան խաղերի ծագման համառոտպատմությունը, որոնք կազմակերպվում էին Հին [Հունաստան](https://www.dasaran.net/apps/wiki/view/alias/%D5%80%D5%B8%D6%82%D5%B6%D5%A1%D5%BD%D5%BF%D5%A1%D5%B6)ի Օլիմպիա քաղաքում՝ 4 տարին մեկ`  ի պատիվ Զևս աստծու և հայերի մասնակցությունը այդ խաղերին: | Գիտի օլիմպիական խաղերի ծագման համառոտպատմությունը, որոնք կազմակերպվում էին Հին [Հունաստան](https://www.dasaran.net/apps/wiki/view/alias/%D5%80%D5%B8%D6%82%D5%B6%D5%A1%D5%BD%D5%BF%D5%A1%D5%B6)ի Օլիմպիա քաղաքում՝ 4 տարին մեկ` ի պատիվ Զևս աստծու: | Պատկերացում ունի օլիմպիա­կան խաղերի ծագման համա­ռոտ պատմու­թյան վերաբեր­յալ, որոնք կազ­մակերպվում էին Հին [Հունաս­տան](https://www.dasaran.net/apps/wiki/view/alias/%D5%80%D5%B8%D6%82%D5%B6%D5%A1%D5%BD%D5%BF%D5%A1%D5%B6)ում: | Պատկերացում ունի օլիմպիական խաղերի վերաբերյալ և նկարների միջոցով ճանաչում է խորհրդա­նիշները: |